|  |  |  |  |
| --- | --- | --- | --- |
| الزمن | الموسيقي والمؤثرات الصوتية | الكلمة المنطوقة | القائم بالمقطع |
| 30ث | مقطع صوتي من فيلم كارتون شركة المرعبين المحدودة | أهلاً بيكم مستمعي راديو جامعة عين شمس في عدد جديد من مجلة (مشمش)....  (ياصباح الرعب الساعة ٦ وعلي المقيمين خارج مدينة الرعب... لحد اصحي ياشلبي) | م1 |
| 20ث | صوت تصفير... يتبعه تتر برنامج سينما الاطفال | (ياحبايب يلا اتجمعو... لحد كلمة كتاكيت) | تسجيل |
| 90ث | موسيقي خلفية مناسبة | صباح الخيرياكتاكيت  عددنا انهاردة مميز ومليان ابداع وأفكاره متخطرش عالبال  وزي ما عودناكم في مجلتنا هيكون معانا فقرات جديدة وجميلة زي مستمعينا بالظبط  عارفين ايه اجمل حاجة في الكون؟  غير ماما وبابا طبعاً  الطبيعة اللي خلقها ربنا .. عارفين يعني ايه طبيعة؟ الطبيعة دي يعني النباتات والاشجار والحيوانات وكل مخلوقات ربنا الجميلة  وفي كلامنا انهارده عايزين نعرف قيمة الطبيعة ، ازاي نحترمها ونعاملها كويس عشان ربنا يكون راضي عننا  ومن اول قواعد الاحترام ، منقطفش الورد !  ولما نشوف وردة جميلة نسقيها ونرعاها لحد ماتكبر وتبقي اجمل واجمل ، لكن لو قطفناها من مكانها هتدبل وتموت ومش هتكبر تاني وبكدا هنكون محافظناش علي جمال الطبيعة  وتاني حاجة عشان نحافظ عليها ، اننا نحميها ونخليها دايما نضيفة.. منرميش حاجة علي الارض ابداً عشان يكون العالم حوالينا نضيف    تالت حاجة واهم حاجة هي اننا منأذيش اي حيوان نشوفه في الشارع  الحيوانات دي كائنات ربنا خلقها عشان يحصل توازن في الكوكب .. مينفعش نأذيها او ندايقها لما نشوفها  لكن لازم نعطف عليهم ونأكلهم وهما هيكونوا ليكوا اجملللل اصدقاااء  وإلي اللقااء يا حلوين | م2 |
| 10ث | جزء من موسيقي برنامج مايطلبه الاطفال |  | تسجيل |
| 60ث | موسيقي خلفية مناسبة | وزي ماسمعنا اهمية المحافظة علي البيئة هيكون معانا دلوقتي الاخصائية النفسية الدكتورة (مها مأمون) هتكلمنا عن ازاي نكتشف مواهب اطفالنا وننميها  ما هو السن الذى تظهر فيه موهبة الطفل؟  كيف أعرف أن طفلى موهوب؟  وكيف أنمى وأشجع تلك الموهوبة؟ | م1 |
| 90ث | موسيقي خلفية مناسبة | هناخدكم انهاردة في رحلة هيستمتع بيها كل الاطفال  هنروح متحف الطفل للحضارة والابداع  ومعانا الدكتور " أسامة عبدالوارث " مدير المتحف هنسأله بعض الاسئلة عن المكان ..  متي تم افتتاح متحف الطفل؟  ماذا يحتوي متحف الطفل؟  سعر تذكرة متحف الطفل؟  ازاي اروح متحف الطفل بالمترو؟  ماذا يستفيد الطفل من المتحف؟ | م2 |
| 20ث | موسيقي خلفية مناسبة | وبكدا نكون وصلنا لنهاية عددنا النهاردة نتمني تكونوا استفادتوا واتبسطتوا  ومع السلااااامة | م1 |